ΑΠΟΦΑΣΗ ΤΟΥ ΣΥΜΒΟΥΛΙΟΥ της 2ας Ιουνίου 1997 για την παράταση της κοινής θέσης 95/544/ΚΕΠΠΑ σχετικά με τη Νιγηρία (97/358/ΚΕΠΠΑ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την Ευρωπαϊκή Ένωση, και ιδίως το άρθρο Ι.2, την κοινή θέση 95/544/ΚΕΠΠΑ, της 4ης Δεκεμβρίου 1995, που υιοθετήθηκε από το Συμβούλιο με βάση το άρθρο Ι.2 της συνθήκης για την Ευρωπαϊκή Ένωση σχετικά με τη Νιγηρία (1), την απόφαση 96/677/ΚΕΠΠΑ του Συμβουλίου, της 15ης Νοεμβρίου 1996, για την παράταση της κοινής θέσης 95/544/ΚΕΠΠΑ σχετικά με τη Νιγηρία (2), με την οποία παρατάθηκε η κοινή θέση για περίοδο έξι μηνών μέχρι τις 4 Ιουνίου 1997, Εκτιμώντας ότι, βάσει της παραγράφου 3 της κοινής θέσης 95/544/ΚΕΠΠΑ, η δεν λόγω κοινή θέση θα πρέπει να παραταθεί περαιτέρω, ΑΠΟΦΑΣΙΖΕΙ: Άρθρο 1 Η κοινή θέση 95/544/ΚΕΠΠΑ παρατείνεται έως τις 4 Δεκεμβρίου 1997. Άρθρο 2 Η παρούσα απόφαση δημοσιεύεται στην Επίσημη Εφημερίδα. Λουξεμβούργο, 2 Ιουνίου 1997.

[Source: multi_eurlex | Tokens: 907]